<classify> Mwandishi Wetu-Igunga JESHI la Polisi wilayani Igunga mkoani Tabora,linamshikiria mfamasia wa hospitali ya wilaya hiyo, Francis Mlesa 33 kwatuhumza wizi wa dawa za kufubaza virusi vya ugonjwa wa Ukimwi ARVs nanyinginezo. Mfamasia huyo anadaiwa kuiba dawa hizo na kwenda kuwauziawafanyabiashara kwa ajili ya kunenepesha ngombe. Habari za ndani kutoka kwa baadhi ya watumishi wenzake,zinasema hii si mara ya kwanza mtuhumiwa kuhusishwa na tukio hilo. Mlesa ambaye yuko kitengo cha ugawaji wa dawa hospitalinihapo, anadaiwa kutenda kosa hilo Desemba 24, mwaka huu. Akizungumza na waandishi wa habari ofisini kwake juzi, OfisaTarafa ya Igunga, Shadrack Kalekayo alisema Mlesa alishitukiwa na mlinzialiyekuwa zamu ya saa 1:30 usiku, baada ya kumuona akiwa amefunga maboksimawili ya dawa kwenye baiskeli yake. Alisema baada ya kumuona alimsimamisha na kuanza kumhoji,lakini mtuhumiwa alisema muda wa matumizi wa dawa hizo umepita. Mlinzi huyo, Rushinangeme Paulo alisema baada kuangalia kwamakini dawa hizo muda wake wa matumizi ulikuwa haujapita. Baada ya kumuona anatoka na baiskeli, huku akiwa amefungamaboksi mawili, nilimtilia shaka, nikamsimamisha kumhoji. Akanijibu dawa hizi muda wake wa matumizi umekwisha,nilipoziona niliona mbona bado hata mwaka wa kuisha matumizihaujafika,alisema. Alisema baada ya kumbana sawa sawa, mtuhumiwa alikimbia nadawa hizo. Alisema baada ya msako mkali, Desemba 26, mwaka huuwalifanikiwa kumkamata mtuhumiwa na kumfikisha mbele ya uongozi wa hospitali nakukiri kuiba dawa hizo. Alisema wakati anahojiwa, alisema alichukua dawa hizo kwa ajiliya kuziteketeza kwa moto kwa sababu zilikuwa hazifai kwa matumizi ya binadamutena. Alisema baada ya kikao hicho, uongozi wa hospitali ukiongozwana Mganga Mkuu wa Wilaya Igunga, Deus Rutha walimpeleka mtuhumiwa kituo chapolisi Igunga. Mmoja wa mashuhuda, Kasembe Nangale alisema siku tukio alikuwaanatoka kumwangalia dada yake, Chaula Nangale ambaye amelazwa wodi namba 3akisumbuliwa na ugonjwa wa kifua, tumbo na mgongo. Alisema alipofika geti kubwa la kutokea, alimuona Mlesaakiwa amefunga maboksi mawili kwenye baiskeli kabla hajatoka mlinzi alimuulizadawa hizo anazipeleka wapi. Mimi nilishuhudia mlinzi akimhoji mtumishi huyu, alijibu dawahizo anakwenda kuziteketeza kwa moto kwani muda wake wa matumizi umekwisha,alisema. Alisema baada ya mtuhumiwa kutoa jibu hilo, mlinzialimwamuru afungue dawa ili wazione. Alipofungua ndipo dawa hizo zikaonekana ni ARVs, hukumtumishi huyo akitoroka nazo, baada ya mlinzi kuzidiwa na watu wanaopita katikageti hilo. Alisema baada ya kuona kukimbia alitoa taarifa ofisi ya Taasisi ya Kuzuia na Kupambana na RushwaTAKUKURU Wilaya ya Igunga. Alisema Mkuu wa TAKUKURU Igunga, Francis Nzuakuu alifikahospitali na kuanza kazi ya kumsaka mtumiwa bila mafanikio. Mganga Mkuu wa Wilaya ya Igunga, Deus Rutha alisemahospitali yake iko salama wala hakuna mtumishi aliyepelekwa kituo cha polisikwa wizi wa dawa. Wakati akisema hivyo, Nzuakuu alisema yeye alipigiwa simu naraia mwema kuwa kuna mtumishi ameiba dawa hospitalini na ametoroka nazo ambapoalifika eneo la tukio na kuanza kumsaka mtumishi bila mafanikio. Alisema baada ya kumkosa mtumishi huyo, alimwagiza Ruthakumsaka hadi kumpata mtuhumiwa ambapo Desemba 26, walifanikiwa kumkamata. Mkuu wa Wilaya ya Igunga, John Mwaipopo alisema tukio hilolipo na mtuhumiwa anashikiliwa polisi. Kutokana na hali hiyo,alitoa wito kwa watumishi wa idarazote kufanya kazi kwa uadilifu na kujiepusha na vitendo hivyo kwa sababu Serikalihaitamfumbia macho mtumishi yoyote kwa wizi wa dawa.Kamanda wa Polisi Mkoa wa Tabora, BarnabasMwakalukwa alipoulizwa juu ya tukio hilo,alithibitisha Malesa kushikiliwa nakusema hawezi kuzungumzia kwa kina kwa sababu wanaendelea kumhoji ili kubainiidadi na thamani ya dawa alizoiba.  <topic>: kitaifa 